Tillykke – I dag fylder lavalampen 60 år

En af de første elektriske “gadgets” fylder 60 år i dag, nemlig den ikoniske lavalampe, der kom til verden i 1963. Og som om noget symboliserer swinging sixties.

Det markeres ved at den 5. april officielt er Lava Lamp Day. Det sker i øvrigt bare få dage efter at det første mobilopkald fejrede 50-års dag. Den begivenhed skete for 50 år siden den 3. april.

Lavalampen blev opfundet af den britiske entreprenør Edward Craven Walker. Han blev angiveligt inspireret af en underligt udseende væskefyldt æggeur, han så på en pub i det sydvestlige Storbritannien.

Walker er samtidig grundlægger af selskabet Mathmos, der udgav den originale lavalampe. Den er siden kommet i et utal af variationer og kopier, men Mathmos producerer skam stadig lampen, den dag i dag.

Læs også: Spotify og Facebook som 80’er gadgets.

Lavalampen fungerer ved, at man placerer en voksblanding i væske, der bliver varmet op af en lyspære. I de nye modeller er det en halogenpære.

Tillykke – I dag fylder lavalampen 60 år